DA

BILAG II

"BILAG II

**INSTRUKSER TIL INDBERETNING AF KAPITALGRUNDLAG OG KAPITALGRUNDLAGSKRAV**

**DEL II: INSTRUKSER VEDRØRENDE SKEMAER**

(...)

7. C 33.00 — Eksponeringer mod offentlig forvaltning og service (GOV)

7.1. Generelle bemærkninger

191. De oplysninger, der skal indsættes i skema C 33.00, skal dække alle eksponeringer mod "Offentlig forvaltning og service" som omhandlet i punkt 42, litra b), i bilag V til denne gennemførelsesforordning.

192. Hvis eksponeringerne mod "Offentlig forvaltning og service" er omfattet af kapitalgrundlagskravene i overensstemmelse med tredje del, afsnit II, i forordning (EU) nr. 575/2013, medtages eksponeringerne mod "Offentlig forvaltning og service" i forskellige eksponeringsklasser, jf. artikel 112 og 147 i nævnte forordning, som beskrevet i instrukserne til udfyldelse af skema C 07.00, C 08.01 og C 08.02.

193. Tabel 2 (standardmetoden) og tabel 3 (IRB-metoden), som findes i del 3 i bilag V til denne gennemførelsesforordning, skal følges, når eksponeringsklasser, der anvendes ved beregningen af kapitalkrav i overensstemmelse med forordning (EU) nr. 575/2013, og modpartssektoren "Offentlig forvaltning og service" sammenstilles.

194. Oplysninger skal indberettes for samlede aggregerede eksponeringer (dvs. summen af alle lande, hvor banken har eksponeringer over for stater) og for hvert land på grundlag af modpartens hjemsted med udgangspunkt i den umiddelbare låntager.

195. Eksponeringer henføres til eksponeringsklasser eller jurisdiktioner uden hensyntagen til kreditrisikoreduktionsteknikker og især uden hensyntagen til substitutionsvirkninger. I beregningen af eksponeringsværdier og risikovægtede eksponeringer for hver eksponeringsklasse og hver jurisdiktion indgår virkningen af kreditrisikoreduktionsteknikker, herunder substitutionsvirkninger, dog.

196. Indberetningen af oplysninger om eksponeringer mod "Offentlig forvaltning og service" efter den jurisdiktion, som er den umiddelbare modparts hjemsted, bortset fra det indberettende instituts nationale jurisdiktion, er underlagt tærsklerne i denne gennemførelsesforordnings artikel 6, stk. 3.

7.2. Omfanget af skemaet om eksponeringer mod "Offentlig forvaltning og service"

197. Omfanget af GOV-skemaet dækker balanceførte og ikkebalanceførte eksponeringer samt direkte derivateksponeringer mod "Offentlig forvaltning og service" i handelsbeholdningen og anlægsbeholdningen. Endvidere kræves også en memorandumpost om indirekte eksponeringer i form af kreditderivater, der er solgt på grundlag af eksponeringer mod offentlig forvaltning og service.

198. En eksponering er en direkte eksponering, når den umiddelbare modpart er en enhed, der er en "Offentlig forvaltning og service" som omhandlet i punkt 42, litra b), i bilag V til denne gennemførelsesforordning.

199. Skemaet er inddelt i to afsnit. Det første er baseret på en opdeling af eksponeringer efter risiko, lovgivningsmæssig fremgangsmåde og eksponeringsklasse, mens det andet er baseret på en opdeling efter restløbetid.

7.3. Instrukser vedrørende specifikke positioner

|  |  |
| --- | --- |
| Kolonner | Instrukser |
| 0010-0260 | **DIREKTE EKSPONERINGER** |
| 0010-0140 | **BALANCEFØRTE EKSPONERINGER** |
| 0010 | **Regnskabsmæssig bruttoværdi i alt af finansielle aktiver, bortset fra derivater**  Den samlede sum af den regnskabsmæssige bruttoværdi, som bestemt i overensstemmelse med del 1, punkt 34, i bilag V til denne gennemførelsesforordning, af finansielle aktiver, bortset fra derivater, mod offentlig forvaltning og service, for alle porteføljeregnskaber under IFRS eller nationale almindeligt anerkendte regnskabsprincipper GAAP baseret på Rådets direktiv 86/635/EØF, defineret i del 1, punkt 15-22, i bilag V til denne gennemførelsesforordning og opført i kolonne 0030-0120.  Justeringer som følge af forsigtighedsbaseret værdiansættelse reducerer ikke den regnskabsmæssige bruttoværdi af eksponeringer i og uden for handelsbeholdningen målt til dagsværdi. |
| 0020 | **Regnskabsmæssig værdi i alt af finansielle aktiver (fratrukket korte positioner)**  Den samlede sum af den regnskabsmæssige værdi, som omhandlet i del 1, punkt 27, i bilag V til denne gennemførelsesforordning, af finansielle aktiver, bortset fra derivater, mod offentlig forvaltning og service, for alle porteføljeregnskaber under IFRS eller nationale almindeligt anerkendte regnskabsprincipper GAAP baseret på Rådets direktiv 86/635/EØF, defineret i del 1, punkt 15-22, i bilag V til denne gennemførelsesforordning og opført i kolonne 0030-0120, fratrukket korte positioner.  Hvis instituttet har en kort position, for den samme restløbetid og for den samme umiddelbare modpart, der er denomineret i den samme valuta, modregnes den regnskabsmæssige værdi af den korte position mod den regnskabsmæssige værdi af den direkte position. Denne nettoværdi betragtes som nul, når den er negativ. Hvis et institut har en kort position uden matchende direkte position, betragtes den korte position som nul med henblik på denne kolonne. |
| 0030-0120 | **FINANSIELLE AKTIVER, BORTSET FRA DERIVATER, EFTER PORTEFØLJEREGNSKABER**  Den samlede sum af den regnskabsmæssige værdi af finansielle aktiver, som ikke er derivater, som defineret i rækken ovenfor i denne tabel, mod offentlig forvaltning og service efter porteføljeregnskab i henhold til de gældende regnskabsregler |
| 0030 | **Finansielle aktiver, som besiddes med handel for øje**  IFRS 7.8(a)(ii), IFRS 9 Appendiks A. |
| 0040 | **Finansielle aktiver i handelsbeholdningen**  Artikel 32 og 33 i Rådets direktiv 86/635/EØF, del 1, punkt 16, i bilag V til denne gennemførelsesforordning, artikel 8, stk. 1, litra a), i direktiv 2013/34/EU  Indberettes kun af institutter efter nationale almindeligt anerkendte regnskabsprincipper (GAAP). |
| 0050 | **Finansielle aktiver, uden for handelsbeholdningen, som skal måles til dagsværdi gennem resultatet**  IFRS 7.8(a)(ii), IFRS 9.4.1.4. |
| 0060 | **Finansielle aktiver klassificeret til dagsværdi gennem resultatet**  IFRS 7.8(a)(i), IFRS 9.4.1.5 og artikel 8, stk. 1, litra a), og artikel 8, stk. 6, i direktiv 2013/34/EU |
| 0070 | **Finansielle aktiver, bortset fra derivater, uden for handelsbeholdningen, målt til dagsværdi gennem resultatet**  Artikel 36, stk. 2, i Rådets direktiv 86/635/EØF, artikel 8, stk. 1, litra a), i direktiv 2013/34/EU  Indberettes kun af institutter efter nationale almindeligt anerkendte regnskabsprincipper (GAAP). |
| 0080 | **Finansielle aktiver til dagsværdi gennem anden totalindkomst**  IFRS 7.8(d), IFRS 9.4.1.2A. |
| 0090 | **Finansielle aktiver, bortset fra derivater, uden for handelsbeholdningen, målt til dagsværdi i egenkapitalen**  Artikel 8, stk. 1, litra a), og artikel 8, stk. 8, i direktiv 2013/34/EU  Indberettes kun af institutter efter nationale almindeligt anerkendte regnskabsprincipper (GAAP). |
| 0100 | **Finansielle aktiver til amortiseret kostpris**  IFRS 7.8(f), IFRS 9.4.1.2, bilag V, del 1, punkt 15, til denne gennemførelsesforordning |
| 0110 | **Finansielle aktiver, bortset fra derivater, uden for handelsbeholdningen, målt med en omkostningsbaseret metode**  Artikel 35 i Rådets direktiv 86/635/EØF, artikel 6, stk. 1, nr. i), og artikel 8, stk. 2, i direktiv 2013/34/EU, bilag V, del 1, punkt 16, til denne gennemførelsesforordning  Indberettes kun af institutter efter nationale almindeligt anerkendte regnskabsprincipper (GAAP). |
| 0120 | **Andre finansielle aktiver, bortset fra derivater, uden for handelsbeholdningen**  Artikel 37 i Rådets direktiv 86/635/EØF, artikel 12, stk. 7, i direktiv 2013/34/EU, bilag V, del 1, punkt 16, til denne gennemførelsesforordning  Indberettes kun af institutter efter nationale almindeligt anerkendte regnskabsprincipper (GAAP). |
| 0130 | **Korte positioner**  Den regnskabsmæssige værdi af korte positioner som defineret i IFRS 9 BA.7(b), hvis den direkte modpart er en enhed inden for offentlig forvaltning og service, som defineret i punkt 155-160 i bilaget.  Korte positioner opstår, hvis instituttet sælger værdipapirer, der er erhvervet ved et omvendt repolån eller er lånt i en transaktion med udlån af værdipapirer.  Den regnskabsmæssige værdi er dagsværdien af de korte positioner.  Korte positioner skal indberettes efter restløbetidsklasse, som opført i række 0170-0230, og efter umiddelbar modpart.  De korte positioner, der indberettes i denne kolonne, kan modregnes i positioner med samme restløbetid og umiddelbare modpart og angivet i samme valuta som indberettet i kolonne 0030 til 0120 for at opnå den nettoposition, der er indberettet i kolonne 0020. |
| 0140 | **Heraf: Korte positioner fra omvendte repolån klassificeret som "besiddes med handel for øje" eller er i handelsbeholdningen**  Den regnskabsmæssige værdi af korte positioner som defineret i IFRS 9 BA.7(b), der opstår, når instituttet sælger værdipapirer, der er erhvervet ved et omvendt repolån, hvis den direkte modpart for disse værdipapirer er en enhed inden for offentlig forvaltning og service, og som indgår i porteføljen over finansielle aktiver, som "besiddes med handel for øje" eller er i handelsbeholdningen (kolonne 0030 eller 0040).  Korte positioner, der opstår, når de solgte værdipapirer blev lånt i en transaktion med udlån af værdipapirer, medtages ikke i denne kolonne. |
| 0150 | **Akkumuleret værdiforringelse**  Aggregeret akkumuleret værdiforringelse vedrørende finansielle aktiver, bortset fra derivater, der er indberettet i kolonne 0080-0120 (bilag V, del 2, punkt 70 og 71, til denne gennemførelsesforordning) |
| 0160 | **Akkumuleret værdiforringelse — heraf: fra finansielle aktiver til dagsværdi gennem anden totalindkomst eller fra finansielle aktiver, bortset fra derivater, uden for handelsbeholdningen, målt til dagsværdi i egenkapitalen**  Aggregeret akkumuleret værdiforringelse vedrørende finansielle aktiver, bortset fra derivater, der er indberettet i kolonne 0080 og 0090. |
| 0170 | **Akkumulerede negative ændringer i dagsværdi på grund af kreditrisiko**  Den aggregerede sum af akkumulerede negative ændringer i dagsværdi på grund af kreditrisiko vedrørende positioner angivet i kolonne 0050, 0060, 0070, 0080 og 0090 (del 2, punkt 69, i bilag V til denne gennemførelsesforordning) |
| 0180 | **Akkumulerede negative ændringer i dagsværdi på grund af kreditrisiko — heraf: fra finansielle aktiver, uden for handelsbeholdningen, som skal måles til dagsværdi gennem resultatet, finansielle aktiver klassificeret til dagsværdi gennem resultatet eller fra finansielle aktiver uden for handelsbeholdningen, målt til dagsværdi gennem resultatet**  Den aggregerede sum af akkumulerede negative ændringer i dagsværdi på grund af kreditrisiko vedrørende positioner angivet i kolonne 0050, 0060 og 0070. |
| 0190 | **Akkumulerede negative ændringer i dagsværdi på grund af kreditrisiko — heraf: fra finansielle aktiver til dagsværdi gennem anden totalindkomst eller fra finansielle aktiver, bortset fra derivater, uden for handelsbeholdningen, målt til dagsværdi i egenkapitalen**  Den aggregerede sum af akkumulerede negative ændringer i dagsværdi på grund af kreditrisiko vedrørende positioner angivet i kolonne 0080 og 0090. |
| 0200-0230 | **DERIVATER**  Direkte derivatpositioner skal indberettes i kolonne 0200-0230.  Hvad angår indberetning af derivater, som er genstand for både modpartsrisiko og kapitalkrav vedrørende markedsrisiko, henvises til instrukserne for opdelingen af række. |
| 0200-0210 | **Derivater med positiv dagsværdi**  Alle derivater, som har en modpart inden for offentlig forvaltning og service, og som har en positiv dagsværdi for instituttet på indberetningsdatoen, uanset om disse instrumenter anvendes i et sikringsforhold, der kan betegnes som sådan, besiddes med handel for øje eller medregnes i handelsporteføljen under IFRS og nationale almindeligt anerkendte regnskabsprincipper baseret på Rådets direktiv 86/635/EØF.  Derivater, der anvendes til økonomisk sikring, skal indberettes her, når de medregnes i handelsporteføljen eller i porteføljen "besiddes med handel for øje" (del 2, punkt 120, 124, 125 og 137-140, i bilag V til denne gennemførelsesforordning). |
| 0200 | **Derivater med positiv dagsværdi: Regnskabsmæssig værdi**  Den regnskabsmæssige værdi af de derivater, der regnes for finansielle aktiver på referencedatoen for indberetning.  Ved anvendelse af almindeligt anerkendte regnskabsprincipper baseret på Rådets direktiv 86/635/EØF omfatter derivater, der skal indberettes i disse kolonner, de derivater, der måles til kostpris eller den laveste værdi af kostprisen eller markedsværdien, og som medregnes i handelsporteføljen eller klassificeres som sikringsinstrumenter. |
| 0210 | **Derivater med positiv dagsværdi: Notionel værdi**  Ved anvendelse af IFRS og nationale almindeligt anerkendte regnskabsprincipper baseret på Rådets direktiv 86/635/EØF er dette den nominelle værdi, som defineret i bilag V, del 2, punkt 133-135, til denne gennemførelsesforordning, af alle derivatkontrakter, der er indgået og endnu ikke afregnet på referencedatoen for indberetning, og hvis modpart er en enhed inden for offentlig forvaltning og service, som defineret i punkt 191 til 196 i dette bilag, når derivatets dagsværdi er positiv for instituttet på referencedatoen. |
| 0220-0230 | **Derivater med negativ dagsværdi**  Alle derivater, som har en modpart inden for offentlig forvaltning og service, og som har en negativ dagsværdi for instituttet på referencedatoen for indberetning, uanset om disse instrumenter anvendes i et sikringsforhold, der kan betegnes som sådan, besiddes med handel for øje eller medregnes i handelsporteføljen under IFRS og nationale almindeligt anerkendte regnskabsprincipper baseret på Rådets direktiv 86/635/EØF.  Derivater, der anvendes til økonomisk sikring, skal indberettes her, når de medregnes i handelsporteføljen eller i porteføljen "besiddes med handel for øje" (del 2, punkt 120, 124, 125 og 137-140, i bilag V til denne gennemførelsesforordning). |
| 0220 | **Derivater med negativ dagsværdi: Regnskabsmæssig værdi**  Den regnskabsmæssige værdi af de derivater, der regnes for finansielle forpligtelser på referencedatoen for indberetning.  Ved anvendelse af almindeligt anerkendte regnskabsprincipper baseret på Rådets direktiv 86/635/EØF omfatter derivater, der skal indberettes i disse kolonner, de derivater, der måles til kostpris eller den laveste værdi af kostprisen eller markedsværdien, og som medregnes i handelsporteføljen eller klassificeres som sikringsinstrumenter. |
| 0230 | **Derivater med negativ dagsværdi: Notionel værdi**  Ved anvendelse af IFRS og nationale almindeligt anerkendte regnskabsprincipper baseret på Rådets direktiv 86/635/EØF er dette den nominelle værdi, som defineret i del 2, punkt 133-135, i bilag V til denne gennemførelsesforordning, af alle derivatkontrakter, der er indgået og endnu ikke afregnet på referencedatoen, og hvis modpart er en enhed inden for offentlig forvaltning og service, som defineret i punkt 191 til 196 i dette bilag, når derivatets dagsværdi er negativ for instituttet på referencedatoen. |
| 0240-0260 | **IKKEBALANCEFØRTE EKSPONERINGER** |
| 0240 | **Nominel værdi**  Når den direkte modpart for den ikkebalanceførte post er en enhed inden for offentlig forvaltning og service som defineret i punkt 155 til 160 i dette bilag, er dette den nominelle værdi af de forpligtelser og finansielle garantier, der ikke betragtes som derivater i overensstemmelse med IFRS eller nationale almindeligt anerkendte regnskabsprincipper baseret på Rådets direktiv 86/635/EØF (del 2, punkt 102-119, i bilag V til denne gennemførelsesforordning).  I henhold til del 2, punkt 43 og 44, i bilag V til denne gennemførelsesforordning er enheden inden for offentlig forvaltning og service den direkte modpart: a) i afgivne finansielle garantier, når den er den direkte modpart i det garanterede gældsinstrument, og b) i afgivne lånetilsagn og andre tilsagn, når den er den modpart, hvis kreditrisiko antages af det indberettende institut. |
| 0250 | **Hensættelser**  Artikel 4 "passiver", nr. 6, litra c), og "ikke balanceførte poster", artikel 27, nr. 11, artikel 28, nr. 8, og artikel 33 i Rådets direktiv 86/635/EØF; IFRS 9.4.2.1(c)(ii),(d)(ii), 9.5.5.20; IAS 37, IFRS 4, del 2.11 i bilag V til denne gennemførelsesforordning.  Hensættelser for alle ikkebalanceførte eksponeringer, uanset hvordan de måles, bortset fra dem, der måles til dagsværdi gennem resultatet i overensstemmelse med IFRS 9.  Ved anvendelse af IFRS indberettes værdiforringelsen af et afgivet lånetilsagn i kolonne 150, når instituttet ikke kan identificere de forventede kredittab vedrørende den udnyttede og uudnyttede værdi af gældsinstrumentet. Hvis det kombinerede forventede kredittab for det pågældende finansielle instrument overstiger den regnskabsmæssige bruttoværdi af instrumentets lånekomponent, skal restbeløbet for de forventede kredittab indberettes som en hensættelse i kolonne 0250. |
| 0260 | **Akkumulerede negative ændringer i dagsværdi på grund af kreditrisiko**  For ikkebalanceførte poster, der måles til dagsværdi gennem resultatet i overensstemmelse med IFRS 9, de akkumulerede negative ændringer i dagsværdi på grund af kreditrisiko (del 2, punkt 110, i bilag V til denne gennemførelsesforordning). |
| 0270-280 | **Memorandumpost: Kreditderivater, der er solgt på grundlag af eksponeringer mod offentlig forvaltning og service**  Kreditderivater, der ikke opfylder definitionen af finansielle garantier i bilag V, del 2, punkt 58, som det indberettende institut har indgået med andre modparter end offentlig forvaltning og service, og hvis referenceeksponering er en enhed inden for offentlig forvaltning og service, skal indberettes.  Disse kolonner indberettes ikke for eksponeringer, der opdeles efter risiko, lovgivningsmæssig fremgangsmåde og eksponeringsklasse (række 0020-0160). |
| 0270 | **Derivater med positiv dagsværdi — Regnskabsmæssig værdi**  Den aggregerede regnskabsmæssige værdi af de indberettede kreditderivater, som er solgt på grundlag af eksponeringer mod offentlig forvaltning og service, og som har en positiv dagsværdi for instituttet på referencedatoen for indberetning, uden at justeringer som følge af forsigtighedsbaseret værdiansættelse tages i betragtning.  For derivater, der er omfattet af IFRS, er den værdi, der skal indberettes, den regnskabsmæssige værdi af de derivater, der er finansielle aktiver på indberetningsdatoen.  For derivater, der er omfattet af almindeligt anerkendte regnskabsprincipper baseret på Rådets direktiv 86/635/EØF, er den værdi, der skal indberettes i denne kolonne, dagsværdien af de derivater, der har en positiv dagsværdi på referencedatoen for indberetning, uanset hvordan de medregnes. |
| 0280 | **Derivater med negativ dagsværdi — Regnskabsmæssig værdi**  Den aggregerede regnskabsmæssige værdi af de indberettede kreditderivater, som er solgt på grundlag af eksponeringer mod offentlig forvaltning og service, og som har en negativ dagsværdi for instituttet på referencedatoen for indberetning, uden at justeringer som følge af forsigtighedsbaseret værdiansættelse tages i betragtning.  For derivater, der er omfattet af IFRS, er den værdi, der skal indberettes i denne kolonne, den regnskabsmæssige værdi af de derivater, der er finansielle forpligtelser på indberetningsdatoen.  For derivater, der er omfattet af almindeligt anerkendte regnskabsprincipper baseret på Rådets direktiv 86/635/EØF, er den værdi, der skal indberettes i denne kolonne, dagsværdien af de derivater, der har en negativ dagsværdi på referencedatoen for indberetning, uanset hvordan de medregnes. |
| 0290 | **Eksponeringsværdi**  Eksponeringsværdi for eksponeringer, der er omfattet af kreditrisikorammen.  For eksponeringer opgjort efter standardmetoden (SA): se artikel 111 i forordning (EU) nr. 575/2013. For eksponeringer opgjort efter IRB-metoden: se artikel 166 og artikel 230, stk. 1, andet punktum, i forordning (EU) nr. 575/2013  Hvad angår indberetning af derivater, som er genstand for både modpartsrisiko og kapitalkrav vedrørende markedsrisiko, henvises til instrukserne for opdelingen af række.  De eksponeringer, der indberettes i kolonne 0270 og 0280, skal ikke tages i betragtning i denne kolonne, da værdien i denne kolonne udelukkende er baseret på direkte eksponeringer. |
| 0300 | **Risikovægtet eksponering**  Beløb for risikovægtede eksponeringer for eksponeringer, der er omfattet af kreditrisikorammen.  For eksponeringer opgjort efter standardmetoden (SA): se artikel 113, stk. 1-5, i forordning (EU) nr. 575/2013. For eksponeringer opgjort efter IRB-metoden: se artikel 153, stk. 1 og 3, i forordning (EU) nr. 575/2013.  For indberetning af direkte eksponeringer inden for anvendelsesområdet for artikel 271 i forordning (EU) nr. 575/2013, som er omfattet af kapitalgrundlagskrav i relation til både modpartsrisiko og markedsrisiko, henvises til instrukser for opdelingen af rækken.  De eksponeringer, der indberettes i kolonne 0270 og 0280, skal ikke tages i betragtning i denne kolonne, da værdien i denne kolonne udelukkende er baseret på direkte eksponeringer. |

|  |  |
| --- | --- |
| Rækker | Instrukser |
| **OPDELING AF EKSPONERINGER EFTER LOVGIVNINGSMÆSSIG FREMGANGSMÅDE** | |
| 0010 | **Samlede eksponeringer**  Den samlede sum af eksponeringer mod offentlig forvaltning og service, som defineret i punkt 191 til 196 i dette bilag. |
| 0020-0155 | **Eksponeringer omfattet af kreditrisikorammen**  Den samlede sum af eksponeringer mod offentlig forvaltning og service, der risikovægtes i overensstemmelse med tredje del, afsnit II, i forordning (EU) nr. 575/2013. Eksponeringer, der er omfattet af kreditrisikorammen, omfatter eksponeringer både uden for og i handelsbeholdningen, der er underlagt et kapitalkrav for modpartsrisiko.  Direkte eksponeringer inden for anvendelsesområdet for artikel 271 i forordning (EU) nr. 575/2013, som er omfattet af kapitalgrundlagskrav i relation til både modpartsrisiko og markedsrisiko, indberettes både i kreditrisikorækkerne (0020-0155) og markedsrisikorækken (0160): De eksponeringer, der følger af modpartsrisiko, indberettes i kreditrisikorækkerne, mens de eksponeringer, der følger af markedsrisiko, indberettes i markedsrisikorækken. |
| 0030 | **Standardmetoden**  Eksponeringer mod offentlig forvaltning og service, der skal risikovægtes i overensstemmelse med tredje del, afsnit II, kapitel 2, i forordning (EU) nr. 575/2013, herunder eksponeringer uden for handelsbeholdningen, for hvilke risikovægtningen i overensstemmelse med nævnte kapitel håndterer modpartsrisiko. |
| 0040 | **Centralregeringer**  Eksponeringer mod enheder i offentlig forvaltning og service, der er centralregeringer. Disse eksponeringer henføres til eksponeringsklassen "Centralregeringer eller centralbanker" i overensstemmelse med artikel 112 og 114 i forordning (EU) nr. 575/2013, som fastsat i instrukserne til skema C 07.00, med undtagelse af specifikationerne om omfordelingen af eksponeringer mod offentlig forvaltning og service til andre eksponeringsklasser som følge af anvendelsen af kreditrisikoreduktionsteknikker med substitutionsvirkninger på eksponeringen, som ikke finder anvendelse. |
| 0050 | **Regionale eller lokale myndigheder**  Eksponeringer mod enheder i offentlig forvaltning og service, der er regionale eller lokale myndigheder. Disse eksponeringer henføres til eksponeringsklassen "Regionale eller lokale myndigheder" i overensstemmelse med artikel 112 og 115 i forordning (EU) nr. 575/2013, som fastsat i instrukserne til skema C 07.00, med undtagelse af specifikationerne om omfordelingen af eksponeringer mod offentlig forvaltning og service til andre eksponeringsklasser som følge af anvendelsen af kreditrisikoreduktionsteknikker med substitutionsvirkninger på eksponeringen, som ikke finder anvendelse. |
| 0060 | **Offentlige enheder**  Eksponeringer mod enheder i offentlig forvaltning og service, der er offentlige myndigheder. Disse eksponeringer henføres til eksponeringsklassen "Offentlige enheder" i overensstemmelse med artikel 112 og 116 i forordning (EU) nr. 575/2013, som fastsat i instrukserne til skema C 07.00, med undtagelse af specifikationerne om omfordelingen af eksponeringer mod offentlig forvaltning og service til andre eksponeringsklasser som følge af anvendelsen af kreditrisikoreduktionsteknikker med substitutionsvirkninger på eksponeringen, som ikke finder anvendelse. |
| 0070 | **Internationale organisationer**  Eksponeringer mod enheder inden for offentlig forvaltning og service, som er internationale organisationer. Disse eksponeringer henføres til eksponeringsklasserne "Internationale organisationer" i overensstemmelse med artikel 112 og 118 i forordning (EU) nr. 575/2013, som fastsat i instrukserne til skema C 07.00, med undtagelse af specifikationerne om omfordelingen af eksponeringer mod offentlig forvaltning og service til andre eksponeringsklasser som følge af anvendelsen af kreditrisikoreduktionsteknikker med substitutionsvirkninger på eksponeringen, som ikke finder anvendelse. |
| 0075 | **Andre eksponeringer mod enheder inden for offentlig forvaltning og service omfattet af standardmetoden**  Andre eksponeringer mod offentlig forvaltning og service end dem i række 0040-0070 ovenfor, som henføres til eksponeringsklasser efter standardmetoden i overensstemmelse med artikel 112 i forordning (EU) nr. 575/2013 med henblik på at beregne kapitalgrundlagskrav. |
| 0080 | **IRB-metoden**  Eksponeringer mod offentlig forvaltning og service, der skal risikovægtes i overensstemmelse med tredje del, afsnit II, kapitel 3, i forordning (EU) nr. 575/2013, herunder eksponeringer uden for handelsbeholdningen, for hvilke risikovægtningen i overensstemmelse med nævnte kapitel håndterer modpartsrisiko. |
| 0090 | **Centralregeringer**  Eksponeringer mod enheder inden for offentlig forvaltning og service, som er centralregeringer, og som henføres til eksponeringsklassen "Centralregeringer og centralbanker" i overensstemmelse med artikel 147, stk. 3, litra a), i forordning (EU) nr. 575/2013, som fastsat i instrukserne til skema C 08.01 og C 08.02, med undtagelse af specifikationerne om omfordelingen af eksponeringer mod offentlig forvaltning og service til andre eksponeringsklasser som følge af anvendelsen af kreditrisikoreduktionsteknikker med substitutionsvirkninger på eksponeringen, som ikke finder anvendelse. |
| 0100 | **Regionale eller lokale myndigheder [Centralregeringer og centralbanker]**  Eksponeringer mod enheder inden for offentlig forvaltning og service, som er regionale eller lokale myndigheder, og som henføres til eksponeringsklassen "Centralregeringer og centralbanker" i overensstemmelse med artikel 147, stk. 3a, i forordning (EU) nr. 575/2013, som fastsat i instrukserne til skema C 08.01 og C 08.02, med undtagelse af specifikationerne om omfordelingen af eksponeringer mod offentlig forvaltning og service til andre eksponeringsklasser som følge af anvendelsen af kreditrisikoreduktionsteknikker med substitutionsvirkninger på eksponeringen, som ikke finder anvendelse. |
| 0110 | **Regionale eller lokale myndigheder**  Eksponeringer mod enheder regionale eller lokale myndigheder, og som henføres til eksponeringsklassen "Regionale eller lokale myndigheder" i overensstemmelse med artikel 147, stk. 2, litra aa), nr. i), i forordning (EU) nr. 575/2013, som fastsat i instrukserne til skema C 08.01 og C 08.02, med undtagelse af specifikationerne om omfordelingen af eksponeringer mod offentlig forvaltning og service til andre eksponeringsklasser som følge af anvendelsen af kreditrisikoreduktionsteknikker med substitutionsvirkninger på eksponeringen, som ikke finder anvendelse. |
| 0120 | **Offentlige enheder [Centralregeringer og centralbanker]**  Eksponeringer mod enheder inden for offentlig forvaltning og service, som er offentlige enheder i overensstemmelse med artikel 4, nr. 8), i forordning (EU) nr. 575/2013, og som henføres til eksponeringsklassen "Centralregeringer eller centralbanker" i overensstemmelse med artikel 147, stk. 3a, i nævnte forordning, som fastsat i instrukserne til skema C 08.01 og C 08.02, med undtagelse af specifikationerne om omfordelingen af eksponeringer mod offentlig forvaltning og service til andre eksponeringsklasser som følge af anvendelsen af kreditrisikoreduktionsteknikker med substitutionsvirkninger på eksponeringen, som ikke finder anvendelse. |
| 0130 | **Offentlige enheder**  Eksponeringer mod offentlige enheder i overensstemmelse med artikel 4, nr. 8), i forordning (EU) nr. 575/2013, som henføres til eksponeringsklassen "Offentlige enheder" i overensstemmelse med artikel 147, stk. 2, litra aa), nr. ii), i nævnte forordning, som fastsat i instrukserne til skema C 08.01 og C 08.02, med undtagelse af specifikationerne om omfordelingen af eksponeringer mod offentlig forvaltning og service til andre eksponeringsklasser som følge af anvendelsen af kreditrisikoreduktionsteknikker med substitutionsvirkninger på eksponeringen, som ikke finder anvendelse. |
| 0140 | **Internationale organisationer [Centralregeringer og centralbanker]**  Eksponeringer mod enheder inden for offentlig forvaltning og service, som er internationale organisationer, og som henføres til eksponeringsklassen "Centralregeringer og centralbanker" i overensstemmelse med artikel 147, stk. 3, litra c), i forordning (EU) nr. 575/2013, som fastsat i instrukserne til skema C 08.01 og C 08.02, med undtagelse af specifikationerne om omfordelingen af eksponeringer mod offentlig forvaltning og service til andre eksponeringsklasser som følge af anvendelsen af kreditrisikoreduktionsteknikker med substitutionsvirkninger på eksponeringen, som ikke finder anvendelse. |
| 0155 | **Andre eksponeringer mod enheder inden for offentlig forvaltning og service omfattet af IRB-metoden**  Andre eksponeringer mod offentlig forvaltning og service end dem i række 0090-0140 ovenfor, som henføres til eksponeringsklasser efter IRB-metoden i overensstemmelse med artikel 147 i forordning (EU) nr. 575/2013 med henblik på at beregne kapitalgrundlagskrav. |
| 0160 | **Eksponeringer underlagt markedsrisiko**  Denne række omfatter positioner, for hvilke et af følgende kapitalgrundlagskrav i tredje del, afsnit IV, i forordning (EU) nr. 575/2013 beregnes:   * Kapitalgrundlagskravene i relation til positionsrisiko i overensstemmelse med artikel 326 i forordning (EU) nr. 575/2013. * Kapitalgrundlagskravene i relation til specifik og generel risiko i overensstemmelse med tredje del, afsnit IV, kapitel 5, i nævnte forordning * Kapitalgrundlagskravene i relation til kreditspændsrisiko og misligholdelsesrisiko i overensstemmelse med tredje del, afsnit IV, kapitel 1a, i nævnte forordning * Kapitalgrundlagskravene beregnet i overensstemmelse med tredje del, afsnit IV, kapitel 1a, i nævnte forordning, hvor positionen påvirkes af risikofaktorer i den brede risikofaktorkategori "kreditspænd" eller medtages i instituttets interne model for misligholdelsesrisiko.   Direkte eksponeringer inden for anvendelsesområdet for artikel 271 i forordning (EU) nr. 575/2013, som er omfattet af kapitalgrundlagskrav i relation til både modpartsrisiko og markedsrisiko, indberettes både i kreditrisikorækkerne (0020-0155) og markedsrisikorækken (0160): De eksponeringer, der følger af modpartsrisiko, indberettes i kreditrisikorækkerne, mens de eksponeringer, der følger af markedsrisiko, indberettes i markedsrisikorækken. |
| 0170-0230 | **OPDELING AF EKSPONERINGER EFTER RESTLØBETID**  Restløbetiden opgøres i antal dage mellem den kontraktlige forfaldsdato og referencedatoen for indberetning for alle positioner.  Eksponeringer mod offentlig forvaltning og service opdeles efter restløbetid og henføres til de fastsatte klasser som følger:   **[ 0 - 3M [**: Under 90 dage   **[ 3M - 1Å [**: Lig med eller over 90 dage og under 365 dage   **[ 1Å – 2Å [**: Lig med eller over 365 dage og under 730 dage   **[ 2Å – 3Å [**: Lig med eller over 730 dage og under 1 095 dage   **[ 3Å – 5Å [**: Lig med eller over 1 095 dage og under 1 825 dage   **[ 5Å – 10Å [**: Lig med eller over 1 825 dage og under 3 650 dage   **[ 10Å – over**: Lig med eller over 3 650 dage.  Hvis den kontraktlige forfaldsdato ligger før referencedatoen for indberetning (dvs. forskellen mellem referencedatoen for indberetning og forfaldsdatoen er en negativ værdi), henføres eksponeringen til undergruppen [0-3M].  Eksponeringer uden restløbetid henføres til undergruppen for restløbetid på grundlag af deres opsigelsesfrist eller andre kontraktlige angivelser vedrørende løbetid. Hvis der ikke er nogen forud fastsat opsigelsesfrist eller anden kontraktlig angivelse af løbetid, henføres eksponeringerne til den resterende løbetidsklasse [10Å — over]. |